Багана да юк, бала да

	Балык Бистәсе районының Биектау авылында булган фаҗига бөтен республиканы тетрәндерде. Сабан туеннан калган авыш багана өстеннән егылып төшкән 11 яшьлек Инсафның әти-әнисен юатыр сүз дә табып булмый. Инсафны туганнары бик сагына.	 -Бик шук малай иде ул. Ут борчасы булды. Кушкан эшне шалт итеп эшләп куя. Әле бит фаҗига булыр алдыннан бәрәңге алдык. Әтисенә булышып, кап­чык­­лар кү­тәреп йөрде, – дип ис­кә ала әнисе Рәхилә. – Ике кызым, ике улым бар иде. Өчесен үзем планлаштырып алып кайттым. Ә кечесенә авырга узганны сизми дә калдым. Аллаһы Тәгалә миңа ул баланы сиздермичә генә бирде дә, Инсафымны белдерт­мичә алып та китте. Дүрт балам­ның барысы да газиз. Кулдагы бармаклар кебек бит алар. Кайсын киссәң дә, авырта. Инде Инсафсыз ничекләр яшәр­без? Йө­рәгем бу хәсрәтне ничек күтәрер? 
	Гөлгенә ШИҺАПОВА	
Ватаным Татарстан

	№ --- | 24.09.2015	


